钦定古今图书集成/理学汇编/学行典/第243卷 > 袁文衡
## 钦定古今图书集成/理学汇编/学行典/第243卷 > 袁文衡

按《济南府志》：“袁文衡，字宗儒，淄川人。先世好刚无文，
文衡始以《诗》《书》教子。嘉靖初年，设义会，蓄钱谷，置义
田五百馀亩，乡邑宅各一，凡里甲差徭，俱办于此。又
视年丰歉为赈给，婚丧不给者资助之，身总其劳焉。
因建义学，督率族子弟，使知礼节，自是生儒渐出。宅
左画地三亩，植树立碣，设义冢，听死徙无地者葬焉。”
嘉靖四十年，巡抚闻而善之，檄县尹旌之曰“尚义之
门。”四十二年，巡抚复檄县作《袁氏义学记》，刊之石。